CELEX: 32016R0973
Language: sl
Date: 2016-06-17 00:00:00
Title: Izvedbena uredba Komisije (EU) 2016/973 z dne 17. junija 2016 o izdaji dovoljenja za cinkov bislizinat kot krmni dodatek za vse živalske vrste (Besedilo velja za EGP)

18.6.2016   
            
            
               SL
            
            
               Uradni list Evropske unije
            
            
               L 161/21
            
         IZVEDBENA UREDBA KOMISIJE (EU) 2016/973
   z dne 17. junija 2016
   o izdaji dovoljenja za cinkov bislizinat kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za dovoljenje za cinkov kelat L-lizinata HCl, priloženi pa so mu bili podatki in dokumenti, ki se zahtevajo v skladu s členom 7(3) Uredbe (ES) št. 1831/2003.
            
         
               (3)
            
            
               Navedeni zahtevek zadeva dovoljenje za cinkov kelat L-lizinata HCl kot krmni dodatek za vse živalske vrste in njegovo uvrstitev v kategorijo dodatkov „nutritivni dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 20. oktobra 2015 (2) navedla, da cinkov kelat L-lizinata HCl pod predlaganimi pogoji uporabe nima škodljivega vpliva na zdravje živali ali potrošnikov ter da ne bo varnostnih tveganj za uporabnike, če bodo sprejeti ustrezni zaščitni ukrepi.
            
         
               (5)
            
            
               V zvezi z vplivi na okolje, zlasti glede izpiranja in odtekanja cinka v površinske vode, je Agencija v svojem mnenju z dne 8. aprila 2014 (3) priporočila znatno znižanje najvišje vsebnosti cinka v popolnih krmnih mešanicah za več ciljnih vrst. Da pa bi preprečili neizpolnitev fizioloških potreb živali tudi v posebnih življenjskih obdobjih ali katere koli druge negativne učinke na zdravje živali, se zmanjšanje vsebnosti cinka, ki ga je priporočila Agencija, ne bi smelo uvesti naenkrat. Z namenom nadaljnjega zmanjšanja vsebnosti bi bilo treba nosilce dejavnosti poslovanja s krmo in raziskovalne inštitute spodbujati, da zbirajo nove znanstvene podatke o fizioloških potrebah različnih živalskih vrst.
            
         
               (6)
            
            
               Agencija je tudi ugotovila, da je lahko cinkov kelat L-lizinata HCl pomemben vir cinka za vse živalske vrste, ter priporočila, da se navedena snov poimenuje cinkov bislizinat. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen s členom 21 Uredbe (ES) št. 1831/2003. Ocena cinkovega bislizinata je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedene snovi, kakor je opredeljeno v Prilogi k tej uredbi.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Snov iz Priloge, ki spada v kategorijo dodatkov „nutritivni dodatki“ in funkcionalno skupino „spojine elementov v sledovih“, se dovoli kot dodatek v prehrani živali pod pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. junija 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  EFSA Journal 2015;13(11):4267.
   
      (3)  EFSA Journal 2014;12(5):3668.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Vsebnost elementa (Zn) v mg/kg popolne krmne mešanice z 12 % vsebnostjo vlage
               
            
                  
                     Kategorija nutritivnih dodatkov. Funkcionalna skupina: spojine elementov v sledovih
                  
               
            
                  3b613
               
               
                  —
               
               
                  cinkov bislizinat
               
               
                  
                     Lastnosti dodatka
                  
                  V prahu ali v zrncih z najmanjšo vsebnostjo 13,5 % cinka in najmanjšo vsebnostjo 85,0 % lizina.
                  Cink v obliki cinkovega kelata bislizinata HCl: najmanj 85 %.
                  
                     Lastnosti aktivne snovi
                  
                  cinkov kelat bislizinata HCl
                  Kemijska formula:
                  Zn(C6H13N2O2)2 × 2HCl × 2H2O
                  Številka CAS: 23333-98-4
                  
                     Analitska metoda
                      (1)
                  
                  Za določanje količine lizina v krmnem dodatku in premiksih:
                  
                              —
                           
                           
                              ionska kromatografija z derivatizacijo po koloni in fotometrično določitvijo (IEC-UV/FD) ali
                           
                        
                              —
                           
                           
                              VDLUFA 4.11.6 ali EN ISO 17180.
                           
                        Za določanje količine skupnega cinka v krmnem dodatku in premiksih:
                  
                              —
                           
                           
                              atomska emisijska spektrometrija z induktivno sklopljeno plazmo (ICP-AES) – EN 15510 ali
                           
                        
                              —
                           
                           
                              atomska emisijska spektrometrija z induktivno sklopljeno plazmo po razklopu pod tlakom (ICP-AES) – EN 15621.
                           
                        Za določanje skupnega cinka v posamičnih krmilih in krmnih mešanicah:
                  
                              —
                           
                           
                              atomska emisijska spektrometrija z induktivno sklopljeno plazmo (ICP-AES) – EN 15510 ali
                           
                        
                              —
                           
                           
                              atomska emisijska spektrometrija z induktivno sklopljeno plazmo po razklopu pod tlakom (ICP-AES) – EN 15621 ali
                           
                        
                              —
                           
                           
                              atomska absorpcijska spektrometrija (AAS) – Uredba Komisije (ES) št. 152/2009 (2).
                           
                        
               
                  vse živalske vrste
               
               
                  —
               
               
                  —
               
               
                  psi in mačke: 200 (skupaj)
                  salmonidi in mlečni nadomestki za teleta: 180 (skupaj)
                  pujski, svinje, kunci in vse ribe, razen salmonidov: 150 (skupaj)
                  druge vrste in kategorije: 120 (skupaj)
               
               
                  
                              1.
                           
                           
                              Dodatek se vključi v krmo v obliki premiksa.
                           
                        
                              2.
                           
                           
                              Cinkov bislizinat se lahko daje na trg in uporablja kot dodatek v pripravku.
                           
                        
                              3.
                           
                           
                              Nosilci dejavnosti poslovanja s krmo zaradi nevarnosti pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in primerne organizacijske ukrepe. Če tveganja ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.
                           
                        
               
                  8. julij 2026
               
            
         (1)  Podrobnosti o analitskih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports
      
         (2)  Uredba Komisije (ES) št. 152/2009 z dne 27. januarja 2009 o določitvi metod vzorčenja in analitskih metod za uradni nadzor krme (UL L 54, 26.2.2009, str. 1).